Cégautóadó terheli a személygépkocsit, ha:

* szervezet tulajdona, és szerepel a magyar hatósági nyilvántartásban (ha ideiglenesen kivonják a forgalomból a gépkocsit, az nem érinti a cégautóadót),
* magánszemély tulajdona, és utána költséget számolnak el,

függetlenül attól, hogy szerepel-e a magyar hatósági nyilvántartásban, és hogy a magánszemély számol-e el költséget, értékcsökkenési leírást, illetve, szervezet költséget, ráfordítást,

* külföldön nyilvántartott személygépkocsi, ha utána Magyarországon költséget számolnak el, bárki is a tulajdonosa

Személygépkocsi:

* SZJA törvény szerint: három vagy négy gumiabroncskereke van, és vezetővel együtt legfeljebb nyolc személy szállítására alkalmas. Személygépkocsinak minősül az a vegyes használatú, max. 2500 kg tömegű gépjármű, aminek a raktere 2-nél több utas szállítására alkalmas, úgy, hogy a rakodótér bármikor átalakítható teherszállításra. A cégautóadót az szja-törvény szerinti szkg. után kell megfizetni.
* Gépjármű adó törvény szerint: személyszállítás céljára készült, és benne max. 9 személy szállítására van hely. A gépjárműadó-törvény az elektromos üzemű autókat kiveszi a cégautó hatálya alól.

Személygépkocsi költsége:

Személygépkocsi után költségnek, ráfordításnak a személygépkocsi üzemeltetésével közvetlenül összefüggő költségek minősülnek, pl.:

* + üzemanyag, kenőanyag,
  + éven belül elhasználódó alkatrészek,
  + javítás, karbantartás költsége,
  + lízing- és bérleti díj,
  + értékcsökkenési leírás,
  + felelősségbiztosítás és baleseti adó,
  + casco,
  + autópálya-használati díj,
  + gépjárműadó.

Magánszemély költségelszámolása:

3 módon számolhat el a magánszemély költséget a személygépkocsi után:

* + Útnyilvántartást vezet, és az abban szereplő útra számolja el tételesen a költségeket, ekkor cégautó adót kell fizetnie,
  + Könyveiben értékcsökkenést számol el, ekkor is cégautó-adót kell fizetnie,
  + Gépjármű-átalányköltséget számol el, ekkor nem kell cégautó-adót fizetnie:
    - átalányadózó egyéni vállalkozó,
    - bevételével szemben 10% költséghányadot számol el,
    - egyéni vállalkozóként vagy mezőgazdasági őstermelőként anélkül számol el havi legfeljebb 500 kilométer utat saját személygépkocsija üzleti célú használata után, hogy útnyilvántartást vezetne, és a költségeket tételesen nyilvántartaná.
    - KIVA, KATA alanyoknak sem kell cégautóadót fizetniük.

Ha kiküldetési rendelvény alapján kap költségtérítést a cégtől, nem kell cégautó adót fizetnie, akkor sem, ha a költségtérítés meghaladja a 9 Ft/km-t. A 9 Ft fölötti részt személyi jövedelemadó terheli. Ha tételes költségelszámolást alkalmaz a magánszemély, fizetnie kell cégautó adót.

A cégautóadó alanya:

* Alapszabály szerint az adó alanya az autó tulajdonosa. Ha többen vannak, tulajdoni hányad arányában kell fizetniük.
  + Szervezet mindenképpen fizet cégautó adót az autója után, akár számol el költséget, akár nem.
  + Magánszemély akkor fizet cégautó adót, ha
    - a személygépkocsira az szja törvény szerint tételes költségelszámolással költséget számol el,

(az önálló tevékenység bevételével szemben költségként figyelembe vehető a cégautóadó)

* + - személygépkocsiját nem magánszemélynek bérbe adja,
    - személygépkocsiját bárkinek ingyen, magánszemélynek akár ellenérték fejében is használatra átengedi, és az a személygépkocsira költséget számol el,
    - a munkáltató érdekében használja a személygépkocsiját, és arra költséget számol el.
* Pénzügyi lízing esetén a leendő tulajdonos az adó alanya. (ha valaki költséget számol el a személygépkocsira)
* Tartós bérletbe vett személygépkocsi esetén a bérbevevő az adó alanya. (Csak 1 éven túli vagy határozatlan idejű bérlet esetén, ha a bérbevevő üzembentartói jogát bejegyezték a hatósági nyilvántartásba, és ha valaki költséget számol el a gépkocsira).
* Ha a személygépkocsi nem szerepel a hatósági nyilvántartásban, de Magyarországon költséget számolnak el utána, az adó alanya az, aki a személygépkocsi után a költséget elszámolta.

Mentesség cégautó adó alól:

* megkülönböztető jelzéssel ellátott járművek (mentőautó, rendőrautó),
* egyházi jogi személy által vallási tevékenységhez üzemeltetett személygépkocsi,
* autókereskedő által továbbértékesítési céllal vásárolt gépkocsi,
* halottszállító gépkocsi,
* súlyosan fogyatékosok szállítására használt személygépkocsi, ha betegségmegelőző, gyógyító vagy szociális céllal, illetve egészségkárosodott, hátrányos helyzetűek segítésére létrehozott alapítvány, közalapítvány, egyesület, köztestület, célszervezet használja,
* háziorvosi, házi gyermekorvosi tevékenység ellátására használt személygépkocsi,
* egészségügyi közigazgatási szerv által használt szgk. betegségmegelőző, gyógyító, egészségkárosodást csökkentő, közegészségügyi, járványügyi és egészségvédelmi feladatok ellátására,
* Magyar Honvédség által használt, haditechnikai terméknek minősülő szgk.,
* magyar állam tulajdonába öröklés eredményeként kerülő szgk.

Adókötelezettség keletkezése:

1. Szervezet:

A tulajdonszerzést, lízingbevételt, tartós bérletbe vételt követő hónap első napjával keletkezik az adókötelezettség, és az elidegenítés vagy visszaadás hónapjának utolsó napjáig áll fenn.

1. Magánszemély:

Az adókötelezettség az első költségelszámolást követő hónap első napján kezdődik, és az utolsó költségelszámolás hónapjának utolsó napjáig tart.

Ha a használatba adott személygépkocsi után a használó költséget számol el, és az első költségelszámolás időpontját követő 8 napon belül nem értesíti a tulajdonost a költségelszámolás tényéről, akkor ő köteles megfizetni az egyébként a tulajdonost terhelő adót.

1. Külföldi személygépkocsi után fizetendő adó:

Az adókötelezettség az első költségelszámolást követő hónap első napján kezdődik, és az utolsó költségelszámolás hónapjának utolsó napjáig tart. Itt mindegy, hogy a tulajdonos magánszemély-e vagy szervezet.

Adó mértéke:

Attól függ, hogy mekkora a gépjármű kilowattban kifejezett teljesítménye, illetve milyen a környezetvédelmi osztályba sorolása.

|  |
| --- |
|  |

|  |  |  |  |
| --- | --- | --- | --- |
| gépjármű hajtómotorjának teljesítménye (kW) | „0”-„4” osztályjelzések esetén | „6”-„10” osztályjelzések esetén | „5”; „14-15” osztályjelzések esetén |

|  |  |  |  |
| --- | --- | --- | --- |
| 0-50 | 16 500 Ft | 8 800 Ft | 7 700 Ft |

|  |  |  |  |
| --- | --- | --- | --- |
| 51-90 | 22 000 Ft | 11 000 Ft | 8 800 Ft |

|  |  |  |  |
| --- | --- | --- | --- |
| 91-120 | 33 000 Ft | 22 000 Ft | 11 000 Ft |

|  |  |  |  |
| --- | --- | --- | --- |
| 120 felett | 44 000 Ft | 33 000 Ft | 22 000 Ft |

Gépjárműadó levonása a cégautóadóból:

Feltételei:

* az adott időszakban mindkét adónemben fennálljon az adókötelezettség (A gépjárműadó 6 hónapra szól, és ha cégautóadót 6 hónapnál kevesebb hónapra kell megfizetni, akkor a gépjárműadó arányos része vonható le)
* a gépjárműadót határidőre megfizessék,
* a gépjármű- és cégautóadót ugyanannak kelljen megfizetnie,

A cégautóadó bevallása, megfizetése

Önadózással, negyedévenként, a negyedévet követő hónap 20-ig (01 bevallás). Az adómentes személygépkocsikról nem kell adóbevallást benyújtani.

Cégautó magáncélú használata adómentes juttatás, sem a juttatót, sem a használót nem terheli szja-fizetési kötelezettség.